CELEX: 62018TN0755
Language: bg
Date: 2018-12-22 00:00:00
Title: Дело T-755/18: Жалба, подадена на 22 декември 2018 г. — FL Brüterei M-V и др./Комисия

11.3.2019   
            
            
               BG
            
            
               Официален вестник на Европейския съюз
            
            
               C 93/65
            
         
      Жалба, подадена на 22 декември 2018 г. — FL Brüterei M-V и др./Комисия
      (Дело T-755/18)
      (2019/C 93/86)
      Език на производството: немски
      
         Страни
      
      
         Жалбоподатели: FL Brüterei M-V GmbH (Финкентал, Германия), Erdegut GmbH (Финкентал), Ökofarm Groß Markow GmbH (Лелкендорф, Германия) (представител: Rechtsanwalt H. Schmidt)
      
         Ответник: Европейска комисия
      
         Искания на жалбоподателите
      
      Жалбоподателите искат от Общия съд:
      
                  —
               
               
                  да отмени член 1, параграф 4 от Регламент за изпълнение (ЕС) 2018/1584 (1) на Комисията от 22 октомври 2018 г., публикуван на 23 октомври 2018 г. под номер L 264/1 на Официален вестник на Европейския съюз, който изменя Регламент (ЕО) № 889/2008 (2) както следва: „ В член 42, буква б) датата „31 декември 2018 г.“ се заменя с датата „31 декември 2020 г.“.,
               
            
                  —
               
               
                  да осъди ответника да заплати сумата от 2 469 503,44 евро на FL Brüterei M-V GmbH плюс лихви за забава, считано от деня на връчване на жалбата, в размер на осем процентни пункта годишно над основната лихва на Европейската централна банка, както и
               
            
                  —
               
               
                  да приеме за установено, че ответникът е длъжен да обезщети жалбоподателите за допълнителните вреди, възникнали за тях с това, че с Регламент за изпълнение (ЕС) № 2018/1584 Комисията приела нова двугодишна дерогираща правна уредба, която в случай че не „са налице“ отглеждани по биологичен начин пилета допуска внасянето на отглеждани по небиологичен начин пилета сред ярки, отглеждани по биологичен начин, без — каквото било задължението на Комисията — това изключение съгласно член 22, параграф 2 от Регламент (ЕО) № 834/2007 (3) да се „ограничи до минимално необходимото“, т.е. за ползването от дерогиращата правна уредба да е поставила като изискване в радиус до 700 километра от мястото за отглеждане на ярки да няма люпилня, която да предлага отглеждани по биологичен начин пилета, както и неналичието на отглеждани по екологичен начин пилета да се доказва с неуспешното поръчване на три люпилни, известни като доставчици на отглеждани по биологичен начин пилета, а не със запитване до такива, за които е известно, че не предлагат отглеждани по биологичен начин пилета.
               
            
         Основания и основни доводи
      
      В жалбата са изложени следните основания.
      
                  1.
               
               
                  Първо основание: невалидност на юридическия акт с нормативен характер
                  
                              —
                           
                           
                              В рамките на първото основание се твърди, че ответникът е нарушил задължението си да се сведат до минимум изключенията от принципа по член 14, параграф 1, буква а) от Регламент (ЕО) № 834/2007, че в биологичното животновъдство младите животни трябва да се раждат и отглеждат в стопанства с биологично производство.
                           
                        
                              —
                           
                           
                              В тази насока се изтъква, че удължаването на периода на действие на дерогиращата правна уредба с две години нарушава изискването в член 22 от Регламент (ЕО) № 834/2007 изключенията да се сведат до минимум. Според жалбоподателите липсата на качествени условия и ограничения дава възможност за практика, представляваща злоупотреба, като откритата от ответника в Кралство Нидерландия.
                           
                        
            
                  2.
               
               
                  Второ основание: отговорност за незаконосъобразен административен акт съгласно член 340, параграф 2 ДФЕС
                  
                              —
                           
                           
                              В рамките на второто основание се твърди, че ответникът не е успял да накара Нидерландия да спази правилото, залегнало в член 42, буква б) от Регламент (ЕО) № 889/2008.
                           
                        
                              —
                           
                           
                              В тази насока се изтъква, че поради виновното поведение на ответника жалбоподателите загубили доходи, тъй като ответникът не подтикнал нидерландските власти към правомерно поведение във връзка с внасянето на отглеждани по биологичен начин пилета при биологичното отглеждане на ярки.
                           
                        
            
                  3.
               
               
                  Трето основание: отговорност за неправомерно упражняване на изпълнителни правомощия
                  В рамките на третото основание се твърди, че с новото приемане на дерогираща правна уредба, която е само времево ограничена и спрямо която не се прилагат качествени условия и изисквания, ответникът е нарушил предвиденото в член 22 от Регламент (ЕО) № 834/2007 и е действал извън обхвата на предоставените му правомощия.
               
            
         (1)  Регламент за изпълнение (ЕС) 2018/1584 на Комисията от 22 октомври 2018 година за изменение на Регламент (ЕО) № 889/2008 за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (ОВ. L 264, 23.10.2018, стр. 1).
      
         (2)  Регламент (ЕО) № 889/2008 на Комисията от 5 септември 2008 г. за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (ОВ. L 250, 18.9.2008, стр. 1).
      
         (3)  Регламент (ЕО) № 834/2007 на Съвета от 28 юни 2007 година относно биологичното производство и етикетирането на биологични продукти и за отмяна на Регламент (ЕИО) № 2092/91 (ОВ. L 189, 20.7.2007, стр. 1).